OpenLLM-France/wikimedia huggingface dataset:
# Malik Qutb al-Din Muhammad

Qutb al-Din Muhammad (+ 1346) fou malik mihrabànida de Sistan de 1330 a la seva mort. Era fill de Malik Rukn al-Din Mahmud del Sistan occidental.
A la mort de Malik Nusrat al-Din Muhammad vers el desembre de 1330, el seu nebot Qutb al-Din del Sistan occidental fou escollit malik pels notables del país. Era considerat un home profundament religiós i patró de religiosos, pelegrins i pobres. Va donar diverses fortaleses a membres de la seva família. Vers 1333 o 1334 va fer front amb èxit a una invasió del kàrtida Malik Muizz al-Din Husayn, cridat pels opositors a la dinastia mihrabànida; Muizz al-Din va posar fi a la campanya seguint les indicacions d'un conseller sufita. Quan feia uns cinc anys que governava el govern central il-kànida a Sultaniyya es van enfonsar però l'aïllament del Sistan li va permetre evitar les guerres que llavors van assolar Pèrsia.
El 1346 Qutb al-Din va morir d'una plaga, probablement la pesta negra. El va succeir el seu fill Taj al-Din.

## Referències

* Bosworth, C.E. The History of the Saffarids of Sistan and the Maliks of Nimruz (247/861 to 949/1542-3). Costa Mesa, California: Mazda Publishers, 1994.
| Precedit per: Malik Nusrat al-Din Muhammad | malik Mihrabànida 1330–1346 | Succeït per: Taj al-Din |
# Nugget de pollastre

Un nugget de pollastre (de l'anglès nugget, « llavor », literalment, « llavor de pollastre ») o croqueta de pollastre és un plat cuinat compost d'una pasta de carn i de pell de pollastre finament picades, que després s'empana en una pasta de bunyols o una empanada abans de cocció. En restauració ràpida, generalment es preparen en fregida, mentre els particulars els solen fer al forn y es la menjar preferida de Chikn Nuggit.
El nugget de pollastre va ser inventat als anys 1950 per Robert C. Baker, un professor ciències de l'alimentació de la universitat Cornell (a l'Estat de Nova York) i publicat sense dipòsit de patent, com a treball universitari. La descoberta del Dr Baker va fer possible la preparació de nuggets de totes formes. S'acorda sovint falsament la paternitat de les nuggets de pollastre a McDonald's que no va crear els seus Chicken McNuggets sinó l'any 1979 i no els va comercialitzar fins a l'any 1980.
Els nuggets són sovint preparats a base de carn separada mecànicament (una pasta de carn) i contenen en general una important proporció de pell de pollastre i cartilatges que permeten una millor cohesió de la preparació i un cost inferior.

## Referències

* ↑ Définition sur larousse.fr
* ↑ «The Cornell Recipe». The Cornell Daily Sun.
* ↑ Maryn McKenna. «Robert C. Baker, l'homme qui a inventé les nuggets de poulet». Slate.
* ↑ «Ces ingrédients… que nous cachent les nuggets de poulet!» (en francès). gourmandiz.be, 24-06-2018. [Consulta: 5 febrer 2020].
# Monturque

Monturque és una aldea de la província de Còrdova, Andalusia, Espanya. Limita al nord amb Montilla, al nord-oest amb Aguilar de la Frontera, a l'est amb Moriles, al sud amb Lucena i a l'oest amb Cabra.

## Etimologia

Una teoria defensa que el nom del municipi deriva dels vocables mons (‘mont’) i urk (o ruqa, ‘roca’), amb el significat de ‘Mont de Roca’ o ‘Mont de la Roca’. Aquesta teoria vindria avalada pel fet que el poble s'assenta sobre una gran roca calcària. Tanmateix existeix una altra teoria que afirma que el nom procedeix del conquistador amazic Tàriq ibn Ziyad i que significaria ‘Mont de Tàriq’, en un clar paral·lelisme amb el nom de Gibraltar, Jàbal Tàriq, ‘Mont de Táriq’.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 1.937 | 1.935 | 1.938 | 1.962 | 1.981 | 1.966 | 1.943 | 1.995 | 2.007 | 2.001 |

## Llocs d'interès

* Cisternes romanes.
* Castell medieval amb torre de l'homenatge.
* Jaciment arqueològic.
* Església parroquial de Sant Mateu.
* Ermita del Sant Crist de la Vera Creu.
* Museu Històric

## Enllaços externs

* C.E.I.P Torre del Castillo
* Portal de la Campiña Sur
* Monturque - Sistema d'Informació Multiterritorial d'Andalusia
# La Canyada

«Canyada o la Canyada» té aquests significats:
* La Canyada (Alt Vinalopó) o la Canyada de Biar, municipi de l'Alt Vinalopó
* La Canyada (Paterna), nucli de població del municipi de Paterna, a l'Horta Oest
* La Canyada de l'Alenya, nucli de població del municipi de Favanella, al Carxe
* La Canyada de Beric, municipi del Baix Aragó, tradicionalment considerat del Matarranya
* La Canyada del Fenollar, nucli de població del municipi d'Agost (Alacantí)
* La Canyada del Trigo, nucli de població del municipi de Jumella, al Carxe
# Ophryophryne

Ophryophryne és un gènere d'amfibis anurs de la família Megophrydae que es distribueixen pel nord de Tailàndia, el nord i est de Laos, el nord del Vietnam i el sud de la Xina.

## Taxonomia

* Ophryophryne gerti
* Ophryophryne hansi
* Ophryophryne microstoma
* Ophryophryne pachyproctus

## Referències

* Informació sobre aquest gènere de granotes. (anglès)
# Manuel Silvestre de Edeta

Manuel Silvestre Montesinos, més conegut pel nom artístic de Manuel Silvestre de Edeta (Llíria (València), 31 d'agost de 1909 - València, 17 de juliol de 2014) fou un escultor i dibuixant valencià. Aprengué l'ofici en un taller de marbres familiar i fou un dibuixant impressionista i del primer cubista. Va fer el monument homenatge a la música de la plaça Major de Llíria, l'efígie de la Marquesa de Llanera a Xirivella i la Font del Túria, a la plaça de la Mare de Déu de València, inaugurada el 1976. Era acadèmic d'Escultura de la Reial Acadèmia de Belles Arts de Sant Carles de València.

## Referències

* 1 2 3 4 Redacció «Mor l'escultor Silvestre de Edeta, autor de la font homenatge al Tribunal de les Aigües». El Temps, 22-07-2014 [Consulta: 29 juliol 2014].
# Manuela Larrea de Perales

Manuela Larrea de Perales (Madrid, 1827-París, 14 d'octubre de 1858) va ser una cantant i professora de cant espanyola.
Nascuda a Madrid el 1827. Cantant mezzosoprano i professora a la seva escola de cant. Va rebre el títol d'addicta facultativa del Conservatori Superior de Música de Madrid, en el moment de la serva constitució, el 1831. Va assolir molta fama i estimació tant a Madrid com a París, ciutat on va morir el 14 d'octubre de 1858.

## Referències

* ↑ Ballesteros Robles, Luis. Diccionario biográfico matritense (en castellà). Madrid: Ajuntament de Madrid, 1912, p. 364.
* 1 2 Saldoni y Remendo, Baltasar. Diccionario biográfico-bibliográfico de efemérides de músicos españoles (en castellà). Madrid: Imprenta de D. Antonio Pérez Dubrull, 1880, p. 256.
* ↑ Montes, Beatriz «El Primer Libro de Actas del Real Conservatorio de Música María Cristina». Música. Revista del Real Conservatorio Superior de Música de Madrid, núms. 16 i 17, Data incorrecta, pàg. 46, 51. Arxivat de l'original el 2021-04-20 [Consulta: 20 abril 2021].
* ↑ Soriano Fuertes, Mariano. Historia de la musica espanola desde la venida de los Fenicios hasta el ano de 1850 (en castellà). vol. 4. Madrid i Barcelona: Establecimiento del Sr. Martín y Salazar i Establecimiento tipográfico de D. Narciso Ramírez, 1859, p. 43-44.
# Manuela Margarido

Maria Manuela Conceição Carvalho Margarido (roça Olímpia, Illa de Príncipe, 1925 - Lisboa, 10 de març de 2007) fou una poetessa de São Tomé i Príncipe.

## Biografia

Manuela Margarido aviat abraçà la lluita anticolonialista, que a partir de la dècada de 1950 es va afermar a Àfrica, i per la independència de l'arxipèlag. El 1953 va alçar la veu contra la massacre de Batepá, perpetrada per la repressió colonial portuguesa. En la seva poesia denuncià la repressió colonial i la misèria en que vivien els habitant de les illes a les roces del cafè i del cacau.
Va estudiar ciències religioses, sociologia, etnologia i cinema a la Sorbonne de París, on va estar exiliada. Després de la independència del seu país, va ser-ne ambaixadora a Brussel·les i a diverses organitzacions internacionals. Els darrers anys de la seva vida els va viure a Lisboa on es va dedicar a divulgar la cultura del seu país, i és considerada juntament amb Alda do Espírito Santo, Caetano da Costa Alegre i Francisco José Tenreiro, un dels principals noms de la poesia de São Tomé i Príncipe. Entre altres funcions, va ser membre del Consell Consultivo de la revista Atalaia, del Centre Interdisciplinar de Ciència, Tecnologia i Societat de la Universitat de Lisboa (CICTSUL).
Va morir als 82 anys, en l'Hospital São Francisco Xavier, en Lisboa, on es trobava hospitalitzada. Les cerimònies fúnebres van tenir lloc en la seu del Gran Orient Lusità.

## Referències

* ↑ «Morreu a poetisa são-tomense Manuela Margarido» (en (portuguès)). Público. Comunicação Social SA [Lisboa], 11-03-2007 [Consulta: 3 gener 2013].
* ↑ Dali, Keren; Dilevko, Juris; Garbutt, Glenda. Contemporary World Fiction: A Guide to Literature in Translation (en (anglès)). ABC-CLIO, 2011. ISBN ISBN 1591583535.
* ↑ Hamilton, Russell G.. Voices from an Empire: A History of Afro-Portuguese Literature (en (anglès)). U of Minnesota Press, 1975, p. 375. ISBN ISBN 0816657815.

## Vegeu també

* Llista d'escriptors africans
# Margalida Segura Segura

Margalida Segura Segura (Manacor, 15 d'abril de 1886 - 1948) fou una metgessa menorquina.
Filla d'un jornaler, o propietari d'una ferreteria, com indiquen altres fonts, una vegada acabada l'ensenyança bàsica el curs 1901-1901, es matriculà a l'Institut de Balears per seguir-hi els estudis de segona ensenyança. Sis anys més tard, el curs 1906-1907, acabà aquests estudis i el 10 de juny de 1907 es presentà a l'examen de grau, que superà de forma satisfactòria amb una qualificació d'aprovat, amb la qual obtingué el títol de segona ensenyança amb data 10 de setembre de 1907. Una vegada obtingut el títol de segona ensenyança, Margalida inicià els estudis universitaris, que la durien a seguir, en primer lloc, dos cursos (1906-7 i 1907-8) a la Universitat de València i després a continuar a la Universitat de Barcelona on, cinc anys després de matricular-s'hi, el 23 de juny de 1914, realitzà l'examen de grau de la Facultat de Medicina i en rebé la qualificació d'aprovat, cosa que li atorgà el títol de llicenciada en Medicina per la Universitat de Barcelona amb data de 26 de juliol de 1915.
Tornada a Mallorca, no exercí la carrera, a excepció d'algun cas en el cercle familiar. La tornem a trobar quan esclata la Guerra Civil, on participa, en el bàndol franquista, com a metgessa voluntària, i ha estat relacionada amb pràctiques de tortura a presos republicans.

## Referències

* 1 2 «Margalida Segura Segura». Diccionari Biogràfic de Dones. Barcelona: Associació Institut Joan Lluís Vives Web (CC-BY-SA via OTRS). [Consulta: 16 juny 2015].
* 1 2 Sansó, S «Los claroscuros de una pionera: Margalida Segura. Primera licenciada en Medicina y Cirugía de Balears» (en castellà). Diario de Mallorca, 31-05-2010 [Consulta: 17 juny 2015].
# Olimpiodor (filòsof aristotèlic)

Olimpiodor (grec antic: Ὀλυμπιόδωρος, llatí: Olympiodorus) fou un filòsof aristotèlic grec resident a Alexandria autor d'un comentari sobre la Meteorologica d'Aristòtil. Va descriure un cometa que es va veure l'any 565. Va ensenyar filosofia a Alexandria fins i tot després de l'extinció de l'escola neoplatònica, i volia reconciliar les idees de Plató i les d'Aristòtil.

## Referències

* ↑ Smith, William (ed.). «7 Olympiodorus». A: Dictionary of Greek and Roman Biography and Mythology. Volum III. Boston: Little, Brown & Comp., 1867, p. 24. ]
# Mas Oriol

«Mas Oriol» té aquests significats:
* Mas Oriol (Palau-saverdera)
* Mas Oriol (Sant Mori)
* Masia de l'Oriol (Térmens)
# Monument a l'Òpera Marina

El Monument a l'Òpera Marina és una obra del municipi de Lloret de Mar (Selva) inclosa en l'Inventari del Patrimoni Arquitectònic de Catalunya.

## Descripció

El monument a l'Òpera Marina està inscrit en una penya del Mirador de Mallorca, el qual es troba emplaçat en el Passeig de Sa Caleta. Està compost per dues parts ben diferenciades: per una banda tenim l'estela commemorativa, la qual es troba en molt bon estat de conservació. En la part superior de l'estela s'observa una caravel·la; al centre una inscripció que diu així: "LLORET DE MAR A D. FRANCISCO CAM-PRODON SAFONT Y A D. PASCUAL EMI-LIO ARRIETA AUTORES DE LA ÓPERA MARINA CUYOS PRINCIPALES EPISO-DIOS FUEROS INSPIRADOS EN ESTAS PLAYAS 1855-1955". Tanca l'estela en la part inferior una sirena.
Mentre que per l'altra tenim una àncora lligada a la penya amb seva pertinent cadena. Ambdós elements - tant l'ancora com la cadena- es troben en molt mal estat de conservació, ja que estan completament oxidades, cosa que es deuria a l'acció corrosionadora i debastadora de la sal del mar.

## Història

El monument commemora la Representació de l'Òpera "Marina" a la mateixa platja de Lloret, l'any 1930. L'Òpera va ser creada per la figura romàntica de Francesc Camprodon i Safont (1816-1870), que dedicà a Lloret tot el text d'una sarsuela "Marina", la qual va ser musicada per Emilio Arrieta, convertida més tard en òpera (amb el text ampliat per Miguel Ramos Carrión). De l'Òpera sobresortien en especial dues frases que deien així: "Costas, las de levante; playas, las de Lloret".

## Referències

* 1 2 3 4 5 6 «Monument a l'Òpera Marina». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 novembre 2014].
# La Busqueta

La Busqueta és un mas a poc menys d'un km al sud-est de la vila de Sant Llorenç Savall (al Vallès Occidental) protegit com a bé cultural d'interès local. El mas de la Busqueta existia des de l'any 1270. Totes les restauracions que s'han anat succeint en aquests darrers anys han estat fetes amb molta cura i respectant sempre l'aparença antiga.
Es tracta d'una masia formada per diversos cossos tancats per un mur. Una portalada d'arc rebaixat amb una petita teulada dona pas al pati que s'estén davant de la masia. La façana principal té la porta d'entrada amb arc rodó de mig punt i adovellat i al primer pis hi ha finestres emmarcades per grans carreus de pedra; al seu costat hi ha un rellotge de sol esgrafiat. Al capdamunt de la façana, en l'espai de sota teulat, hi ha les golfes amb obertures arcades. La teulada és a dues aigües amb el carener perpendicular a la façana.
La masia es prolonga al llarg d'altres edificacions adossades amb volums marcadament irregulars.

## Referències

* 1 2 3 «Mas la Busqueta». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 gener 2016].
# Olive Branch

Olive Branch és una població dels Estats Units a l'estat de Mississipi. Segons el cens del United States Census 2007 estimate tenia 30.675 habitants.

## Demografia

Segons el cens del 2000, Olive Branch tenia 21.054 habitants, 7.546 habitatges, i 6.036 famílies. La densitat de població era de 224,6 habitants per km².
Dels 7.546 habitatges en un 42,8% hi vivien nens de menys de 18 anys, en un 65,8% hi vivien parelles casades, en un 10,6% dones solteres, i en un 20% no eren unitats familiars. En el 16,3% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,13.
Per edats la població es repartia de la següent manera: un 29,5% tenia menys de 18 anys, un 6,8% entre 18 i 24, un 34,7% entre 25 i 44, un 20% de 45 a 60 i un 8,9% 65 anys o més.
L'edat mediana era de 33 anys. Per cada 100 dones de 18 o més anys hi havia 92,9 homes.
La renda mediana per habitatge era de 55.187$ i la renda mediana per família de 60.851$. Els homes tenien una renda mediana de 42.288$ mentre que les dones 28.287$. La renda per capita de la població era de 22.680$. Entorn del 3,9% de les famílies i el 5,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Olive Branch». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Olive Branch». American Fact Finder. Oficina del Cens dels Estats Units, 12-01-2010.
# Martim Afonso de Castro

Dom Martim Afonso de Castro (mort a Malaca, 3 de juny de 1607) va ser un administrador colonial portuguès, virrei de l'Índia des de 1605 al 1607.
Era el fill de António de Castro, 4t comte de Monsanto, i dona Inês Pimentel.
Encarregat de pacificar la Insulíndia, llavors també designada com a Parts del Sud, va reunir i va manar en persona una de les majors flotes mai posar a la mar pels portuguesos. Les operacions van patir diversos contratemps a causa dels elements, com ara anar en direcció equivocada. Després del primer xoc en la batalla de Cable Trencat (Cabo Rachado) els portuguesos van causar grans danys a les naus holandeses posant-les en retirada; el virrei va optar per no explotar l'èxit; es va retirar a Malaca, deixant la major part de les naus ancorats al front de la ciutat. El comandant holandès Cornelis Matelieff de Jonge, després d'una reparació ràpida de les seves naus, va contra-atacar, i el vaixells portuguesos, indefensos i sense possibilitat de maniobra, van ser destruïts pel foc enemic o el dels propis portuguesos que així intentaven evitar la captura de les naus per l'enemic.
# Moulay Bouchta

Moulay Bouchta (àrab مولاي بوشتى) és una comuna rural de la província de Taounate de la regió de Fes-Meknès. Segons el cens de 2014 tenia una població total de 14.347 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Neuilly

«Neuilly» té aquests significats:
* Toponímia:
** Alts de França:
*** Neuilly-sous-Clermont, municipi al departament d'Oise
*** Neuilly-le-Dien, municipi al departament del Somme
*** Neuilly-l'Hôpital, municipi al departament del Somme
*** Neuilly-Saint-Front, municipi al departament de l'Aisne
*** Neuilly-en-Thelle, municipi al departament d'Oise
*** Cantó de Neuilly-Saint-Front, cantó al districte de Château-Thierry del departament de l'Aisne
*** Cantó de Neuilly-en-Thelle, divisió administrativa al districte de Senlis del departament d'Oise
** Alvèrnia-Roine-Alps:
*** Neuilly-en-Donjon, municipi al departament de l'Alier
*** Neuilly-le-Réal, municipi al departament de l'Alier
*** Cantó de Neuilly-le-Réal cantó al districte de Molins del departament de l'Alier
** Borgonya - Franc Comtat:
*** Neuilly (Nièvre), municipi al departament del Nièvre
*** Neuilly (Yonne), municipi al departament del Yonne
*** Neuilly-Crimolois, municipi al departament de la Costa d'Or
*** Neuilly-lès-Dijon, antic municipi al departament de la Costa d'Or
** Centre – Vall del Loira:
*** Neuilly-le-Brignon, municipi al departament d'Indre i Loira
*** Neuilly-en-Dun, municipi al departament de Cher
*** Neuilly-en-Sancerre, municipi al departament de Cher
** Gran Est:
*** Neuilly-l'Évêque, municipi al departament de l'Alt Marne
*** Neuilly-sur-Suize, municipi al departament de l'Alt Marne
*** Cantó de Neuilly-l'Évêque, cantó al districte de Langres del departament de l'Alt Marne
** l'Illa de França:
*** Neuilly-sur-Marne, municipi al departament de Sena Saint-Denis
*** Neuilly-Plaisance, municipi al departament de Sena Saint-Denis
*** Neuilly-sur-Seine, municipi al departament dels Alts del Sena
*** Neuilly-en-Vexin, municipi al departament de Val-d'Oise
*** Cantó de Neuilly-sur-Marne, antic cantó al districte de Le Raincy del departament de Sena Saint-Denis
*** Cantó de Neuilly-Plaisance, antic cantó al districte de Le Raincy del departament de Sena Saint-Denis
*** Cantó de Neuilly-sur-Seine, cantó creat amb la reorganització cantonal del 2015 al districte de Nanterre del departament dels Alts del Sena
*** Cantó de Neuilly-sur-Seine-Nord, cantó dissolt el 2015 al districte de Nanterre del departament dels Alts del Sena
*** Cantó de Neuilly-sur-Seine-Sud, cantó dissolt el 2015 al districte de Nanterre del departament dels Alts del Sena
*** Estació de Pont de Neuilly, estació de la línia 1 del metro de París, a la localitat de Neuilly-sur-Seine, deu el seu nom al Pont de Neuilly
** Normandia:
*** Neuilly (Eure), municipi al departament de l'Eure
*** Neuilly-le-Bisson, municipi al departament de l'Orne
*** Neuilly-sur-Eure, municipi al departament de l'Orne
*** Neuilly-la-Forêt, municipi al departament de Calvados
*** Vacognes-Neuilly, municipi al departament de Calvados
** País del Loira: Neuilly-le-Vendin, municipi al departament de Mayenne (regió de País del Loira, França)
* Miscel·lània: Tractat de Neuilly, acord firmat a la ciutat de Neuilly-sur-Seine el 1919 entre els representants de Bulgària i de les potències vencedores de la Primera Guerra Mundial
# Olive Bartle

Olive Bartle (Lewisham, 10 de setembre de 1912 - 10 d'abril de 1994) va ser una nedadora anglesa que va competir durant la dècada de 1930.
En el seu palmarès destaca una medalla de bronze en els 4x100 metres lliures del Campionat d'Europa de natació de 1934 i una altra de bronze en els 4x100 iardes lliures dels Jocs de l'Imperi Britànic.

## Referències

* ↑ «Births». Free BMD.
* ↑ «Downstream: A History and Celebration of Swimming the River Thames (2015)». Publicism.
* ↑ «SIGNED OLIVE BARTLE KINGSTON CROYDON SC ENGLAND EUROPEAN EMPIRE GAMES 1934». Worth Point.
* ↑ «Swimmers powered by Bovril». Senate House Library.
# Manuel Ortuño Cerdá-Cerdá

Manuel Ortuño Cerdá-Cerdá (Elx, 31 de gener de 1944) ha estat un polític valencià, diputat a les Corts Valencianes en la III, IV i V Legislatures.

## Biografia

Va estudiar en l'Institut Laboral d'Elx i es llicencià en dret per lliure a la Universitat de Granada. Després va treballar com a cap de vendes de Damel i com a oficial de Justícia a Elx fins que en 1970 començà a treballar com a advocat. També fou directiu dels Premis Café Marfil.
El 1974 va militar al Partido Socialdemócrata de José Ramón Lasuén Sancho, que es va coaligar amb Alianza Popular, de la que en fou secretari a Alacant el 1976 i president el 1982. El 1986 fou destituït temporalment pel seu enfrontament amb Juan Antonio Montesinos García. També ha estat president de la Federació Espanyola de Juntes de Participació Veïnals, vicepresident d'Acció Ciutadana i directiu de la Comunitat de Pagesos i Ramaders.
A les eleccions municipals espanyoles de 1987 fou candidat d'Alianza Popular a l'alcaldia d'Elx, i fins a 1995 fou regidor i diputat provincial. Fou elegit diputat a les eleccions a les Corts Valencianes de 1991, 1995 i 1999. Durant el seu mandat exercí la presidència de la Comissió especial per a l'estudi dels programes de cooperació i solidaritat amb el tercer món (1995-1999).
En desembre de 2002 va dimitir quan fou nomenat subdelegat del Consell a Elx. Tanmateix, en 2004 fou condemnat a una multa per insults a la diputada al Congrés Enriqueta Seller en una assemblea local del PP i fou destituït el 8 de juliol de 2005. A les eleccions municipals espanyoles de 2003 i 2007 fou novament candidat del PP a l'alcaldia d'Elx.

## Referències

* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.412. ISBN 9788495484802.
* ↑ Fitxa de les Corts Valencianes Arxivat 2016-03-03 a Wayback Machine., III Legislatura
* ↑ «Fitxa de les Corts Valencianes». Arxivat de l'original el 2016-03-04. [Consulta: 15 juny 2015].
* ↑ Decret del cessament
* ↑ MANUEL ORTUÑO CERDÁ CANDIDATO A LA ALCALDÍA POR AGRUPACIÓN POPULAR (AP) / «Voy a ser el próximo alcalde de Elche» a Laverdad.es, 20 de maig de 2007
* ↑ Manuel Ortuño: «Gracias a Zaplana, Elche está llamada a ser la capital más importante del Mediterráneo», ABC, 19 de gener de 2003